提出咗諗法，又搵到證據撐自己個諗法之後，研究者正路會大致上噉總結嚇自己搵到嘅結果，包括係嘗試解釋呢啲結果（解釋現象係學術研究嘅一大目標）或者講嚇呢啲結果同現有嘅知識有咩關係（會唔會挑戰某啲既有嘅睇法）... 呀噉－例如「對於我而家呢個實驗，手上呢兩個理論會作出唔同嘅假說，做呢個實驗嘗試驗證邊個理論作嘅假說先至係真確，實驗結果撐理論 A 多過撐理論 B，而理論 B 要作出噉噉噉嘅修改先至可以令佢有說服力」噉嘅推論。